ชื่อ ข้าว ค่ะ อายุ แค่ 17-18 แต่ประจำเดือนไม่มา 4 - 6 เดือนแล้วแต่มีตกขาวบ้าง คืออยากทราบว่าเกิดจากอะไร แล้วพอจะแก้ได้ไหมคะไม่เคยมีเพศสัมพันธุ์ ไม่กินยาคุม ไม่ได้ทำอะไรเลย แต่ประเดือนก็ไม่มาเฉยๆ น้ำหนักตอนนี้ อยู่ประมาณ 80 ค่ะ มันเกี่ยวกับความอ้วนด้วยหรือเปล่าคะ ไม่ได้ไปหาค่ะ กลัวจ่ายไม่ไหวQ Q
สวัสดีค่ะ การที่ประจำเดือนไม่มานาน 4-6 เดือน โดยที่ไม่เคยมีเพศสัมพันธ์ สาเหตุหนึ่งอาจมาจากโรคอ้วนที่เป็นอยู่ได้ เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้นอกจากนี้ อาจเกิดจากมีภาวะที่มีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป หรืออาจเกิดจากมีภาวะไทรอยด์ฮอร์โมนผิดปกติก็ได้ นอกจากนี้ อาจเกิดจากมีเนื้องอกของต่อมใต้สมอง แต่ก็จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรไปพบแพทย์เพื่อตรวจว่าเกิดจากสาเหตุอะไร หากเกิดจากการทำงานของรังไข่ผิดปกติ แพทย์ก็จะให้ยาปรับฮอร์โมนมาทานเพื่อให้ประจำเดือนมาเป็นปกติ นอกจากนี้ ก็ควรปรึกษาแพทย์ถึงเรื่องการลดน้ำหนักตัวลง เพราะหากปล่อยให้มีน้ำหนักตัวมาก ก็จะเป็นปัจจัยเสี่ยงต่อการเกิดโรคต่างๆ ตามมา เช่น เบาหวาน ไขมันในเลือดสูง ความดันโลหิตสูง ข้อเข่าเสื่อม นรองกระดูกสันหลังเสื่อม เป็นต้น แต่ไม่แนะนำให้ซื้อยาลดความอ้วนทานเอง เพราะนอกจากน้ำหนักจะไม่ลดแล้ว อาจเสี่ยงต่อการเกิดภาวะแทรกซ้อนได้ค่ะ สิ่งสำคัญคือการควบคุมและเลือกอาหารที่ทาน รวมถึงการออกกำลังกายเป็นประจำค่ะทั้งนี้ โดยปกติ หากไม่ได้มีสิทธิประกันสังคม หรือสิทธิข้าราชการ ในการรักษาพยาบาล ก็จะต้องมีสิทธิการรักษาของหลักประกันสุขภาพแห่งชาติ (หรือสิทธิบัตรทอง หรือ 30 บาทในชื่อสมัยก่อน) ซึ่งสามารถที่จะไปรับการตรวจและรักษาโดยไม่ต้องเสียค่าใช้จ่ายใดๆ ค่ะ หากไม่ทราบว่ามีชื่ออยู่ที่โรงพยาบาลใด สามารถตรวจสอบได้จากlinkนี้ได้เลยค่ะ หรือที่ 